Suomen urheilu 2005

Suomen urheilu 2005 käsittelee vuoden 2005 merkittäviä uutisia ja tapahtumia suomalaisessa urheilussa.

 Vuoden urheilija 

Urheilutoimittajain Liiton Vuoden urheilija -äänestyksessä kymmenen parhaan joukkoon sijoittuivat:

SijaUrheilijaUrheilumuoto 1.  Janne Ahonen  Mäkihyppy 2.  Tanja Poutiainen  Alppihiihto 3.  Tommi Evilä  Yleisurheilu 4.  Sami Hyypiä  Jalkapallo 5.  Kimi Räikkönen  Autourheilu 6.  Tero Pitkämäki  Yleisurheilu 7.  Hannu Manninen  Yhdistetty 8.  Mika Kallio  Moottoripyöräurheilu 9.  Antti Autti  Lumilautailu 10.  Virpi Kuitunen  Maastohiihto Lähde: Siukonen 2006, s. 21

Vuoden naisurheilijaksi valittiin alppihiihtäjä Tanja Poutiainen ja vuoden valmentajaksi jalkapallovalmentaja Michael Käld.

 Aerobic 

 FISAF-liiton maailmanmestaruuskilpailuissa 3.–8.5. Gentissä, Belgiassa Tiia Piili voitti naisten sarjassa kolmannen kerran urallaan kultaa ja Jouni Viitanen saavutti miesten sarjassa hopeaa.Siukonen 2006, s. 120, 225
 FISAF-liiton Euroopan-mestaruuskilpailuissa 14.–20.11. Moskovassa, Venäjällä Tiia Piili voitti kolmannen kerran urallaan kultaa ja Rita Niemi saavutti pronssia.Siukonen 2006, s. 193, 225

 Alppihiihto 

 Maailmanmestaruuskilpailuissa 28.1.–13.2. Bormiossa, Italiassa Tanja Poutiainen saavutti ensimmäisenä suomalaisnaisena MM-mitaleja alppihiihdossa, hopeaa suurpujottelussa ja pujottelussa. Kalle Palander sijoittui suurpujottelussa neljänneksi, Henna Raita pujottelussa 11:nneksi ja Jouni Kaitala pujottelussa 13:nneksi.Siukonen 2006, s. 38–39, 43–44, 92
 Maailmancupissa 2004–2005 Tanja Poutiainen voitti sekä pujottelu- että suurpujottelucupin ja sijoittui kokonaiscupissa viidenneksi.Siukonen 2006, s. 103–104, 225–226

 Ammunta 

 Haulikkoammunnan maailmanmestaruuskilpailuissa 24.–31.5. Lonatossa, Italiassa Maarit Lepomäki sijoittui skeetissä kahdeksanneksi ja Noora Antikainen kaksoistrapissa 12:nneksi.Siukonen 2006, s. 127, 231
 Ilma-aseiden Euroopan-mestaruuskilpailuissa 28.2.–6.3. Tallinnassa, Virossa Vesa Saviahde sijoittui olympiakiväärin 60 laukauksen kilpailussa seitsemänneksi ja 40 laukauksen sekajuoksuissa yhdeksänneksi.Siukonen 2006, s. 100, 231
 Ruutiaseiden Euroopan-mestaruuskilpailuissa 3.–14.7. Belgradissa, Serbia ja Montenegrossa Juha Hirvi voitti kultaa vapaakiväärin henkilökohtaisessa 3 × 40 laukauksen kilpailussa 300 metrin matkalla sekä joukkuekilpailussa Jussi Puustisen ja Henri Häkkisen kanssa. Vapaakiväärin 60 laukauksen makuukilpailussa Hirvi, Puustinen ja Kari Pennanen saavuttivat joukkuehopeaa, ja vakiokiväärin 3 × 20 laukauksen kilpailussa Puustinen, Häkkinen ja Pennanen ottivat joukkuekilpailussa pronssia. Urheilukiväärin 60 laukauksen makuukilpailussa 50 metrin matkalla Marjo Yli-Kiikka saavutti hopeaa. Isopistoolin 60 laukauksen kilpailussa Pekka Vaarala, Janne Kuvaja ja Kai Jahnsson saavuttivat joukkuepronssia. Haulikkolajeissa Timo Laitinen saavutti pronssia miesten skeetissä, ja naisten skeetin joukkuekilpailussa Maarit Lepomäki, Marjut Heinonen ja Katja Poutanen ylsivät joukkuehopealle.Siukonen 2006, s. 14, 140–142, 231–232

 Ampumahiihto 

 Maailmanmestaruuskilpailuissa 4.–13.3. Hochfilzenissä, Itävallassa Vesa Hietalahti sijoittui 20 kilometrillä seitsemänneksi. Naisten parhaat henkilökohtaiset sijoitukset olivat Sanna-Leena Perungan kaksi 24. sijaa. Kisojen jälkeen Suomen valmennusjohto päävalmentaja Toni Roposesta alkaen ilmoitti jättävänsä tehtävänsä.Siukonen 2006, s. 99–100, 102–104, 229

 Autourheilu 

 Rallin maailmanmestaruussarjassa Peugeotilla ajanut Marcus Grönholm sijoittui kolmanneksi ja Ford-kuljettaja Toni Gardemeister neljänneksi. Grönholm voitti Suomen ja Japanin rallit.Siukonen 2006, s. 281–282
 Formula 1:n maailmanmestaruussarjassa McLarenilla ajanut Kimi Räikkönen sijoittui toiseksi. Hän voitti Espanjan, Monacon, Kanadan, Unkarin, Turkin, Belgian ja Japanin osakilpailut.Siukonen 2006 s. 281

 Biljardi 

 Ysipallon maailmanmestaruuskilpailuissa 2.–11.7. Kao-Hsiungissa, Taiwanissa Mika Immonen sijoittui viidenneksi.Siukonen 2006, s. 141, 236
 Kasipallon maailmanmestaruuskilpailuissa 8.–14.11. Fujairahissa Yhdistyneissä arabiemiirikunnissa Mika Immonen sijoittui viidenneksi.Siukonen 2006, s. 192, 236
 Poolin Euroopan-mestaruuskilpailuissa 20.–30.4. Veldhovenissa, Alankomaissa Mika Immonen saavutti pronssia ysipallossa sekä Marko Lohtanderin ja  Markus Juvan kanssa joukkuekilpailussa. Pyörätuolisarjassa Jouni Tähti voitti kultaa kasipallossa ja saavutti hopeaa ysipallossa.Siukonen 2006, s. 118, 236
 Mika Immonen pelasi Mosconi Cupissa Euroopan joukkueen kapteenina 15.–18.12. Las Vegasissa, Yhdysvalloissa. Yhdysvallat voitti pistein 11–6.Siukonen 2006, s. 201–202, 236–237

 Freestylehiihto 

 Maailmanmestaruuskilpailut järjestettiin 16.–20.3. Kuusamon Rukalla. Sami Mustonen saavutti parikumparelaskussa hopeaa.Siukonen 2006, s. 105–106, 226

 Hiihtosuunnistus 

 Maailmanmestaruuskilpailut järjestettiin 5.–12.3. Kittilän Levillä. Matti Keskinarkaus voitti kultaa sprintissä. Hopeaa saavuttivat Erja Jokinen sprintissä ja normaalimatkalla sekä miesten viestijoukkue. Pronssille sijoittuivat Jukka Lanki pitkällä matkalla, Katja Rajaniemi sprintissä ja naisten viestijoukkue.Siukonen 2006, s. 100, 102–103, 246

 Jalkapallo 

 Naisten Euroopan-mestaruuskilpailuissa 5.–19.6. Englannissa Suomi pelasi ensi kertaa aikuisten jalkapallon arvokisojen lopputurnauksessa. Michael Käldin valmentama Suomi sijoittui alkulohkossaan toiseksi hävittyään Englannille 2–3, pelattuaan Ruotsin kanssa tasan 0–0 ja voitettuaan Tanskan 2–1. Välierissä Suomi hävisi Saksalle 1–4 ja sijoittui turnauksessa jaetulle kolmannelle sijalle.Siukonen 2006, s. 16, 129–132, 249
 Suomen miesten maajoukkue voitti vuoden seitsemästä MM-karsintaottelustaan vain kahdesti Makedonian ja pelasi Andorran kanssa vieraskentällä tasan. Joukkue hävisi kahdesti Tšekille sekä kotikentällä Alankomaille ja Romanialle.Siukonen 2006, s. 250 Päävalmentaja Antti Muurinen erotettiin kesällä, ja Jyrki Heliskoski toimi väliaikaisena päävalmentajana loppuvuoden ajan. Elokuussa uudeksi, vuonna 2006 aloittavaksi päävalmentajaksi palkattiin englantilainen Roy Hodgson.Siukonen 2006, s. 16, 148, 161
 Sami Hyypiä voitti englantilaisseura Liverpoolin joukkueessa Mestarien liigan. Istanbulissa, Turkissa 25.5. pelatussa loppuottelussa Liverpool nousi kolmen maalin tappioasemasta tasoihin italialaista AC Milania vastaan ja voitti rangaistuspotkukilpailun 3–2.Siukonen 2006, s. 16, 125, 250

 Judo 

 Maailmanmestaruuskilpailuissa 8.–11.9. Kairossa, Egyptissä Johanna Ylinen sijoittui alle 63-kiloisten sarjassa yhdeksänneksi. Kari Neuvonen oli ensimmäinen MM-kilpailuissa toiminut suomalaistuomari.Siukonen 2006, s. 171, 254
 Euroopan-mestaruuskilpailuissa 20.–22.5. Rotterdamissa, Alankomaissa Jaana Sundberg sijoittui alle 52-kiloisten sarjassa viidenneksi ja Sanna Laitinen alle 70-kiloisissa seitsemänneksi.Siukonen 2006, s. 124, 255

 Jääkiekko 

 Naisten maailmanmestaruuskilpailuissa 2.–10.4. Ruotsissa Hannu Saintulan valmentama Suomi sijoittui neljänneksi hävittyään välierissä Kanadalle 0–3 ja pronssiottelussa Ruotsille 2–5.Siukonen 2006, s. 112, 259
 Miesten maailmanmestaruuskilpailuissa 30.4.–15.5. Itävallassa Erkka Westerlundin valmentama Suomi sijoittui seitsemänneksi oltuaan neljän joukkueen alkulohkossaan toinen ja kuuden joukkueen jatkolohkossaan neljäs sekä hävittyään puolivälierissä Venäjälle rangaistuslaukauskilpailun jälkeen 3–4.Siukonen 2006, s. 121, 256–257
 Miesten Suomen-mestaruuden voitti Kari Jalosen valmentama Oulun Kärpät, joka oli SM-liigan loppuottelusarjassa Helsingin Jokereita parempi otteluvoitoin 3–1. Pronssille sijoittui Hämeenlinnan Pallokerho.Siukonen 2006, s. 113–115, 258–259
 Naisten Suomen-mestaruuden voitti espoolainen Blues, joka voitti loppuottelusarjassa Tampereen Ilveksen voitoin 3–0. Pronssille sijoittui Oulun Kärpät.Siukonen 2006, s. 260

 Jääpallo 

 Miesten maailmanmestaruuskilpailuissa 30.1.–6.2. Kazanissa, Venäjällä Suomi sijoittui neljänneksi hävittyään välierässä Ruotsille 2–6 ja pronssiottelussa Kazakstanille 3–5.Siukonen 2006, s. 89–91, 261
 Miesten Suomen-mestaruuden voitti Tornion Palloveikot, hopeaa sai Porin Narukerä, ja pronssille sijoittui Oulun Luistinseura.Siukonen 2006, s. 106, 108, 262

 Keilailu 

 Miesten Euroopan-mestaruuskilpailuissa 2.–13.6. Moskovassa, Venäjällä suomalaiset voittivat kaikki kuusi kultamitalia. Kai Virtanen voitti singlen, Petteri Salonen all eventsin ja Petri Mannonen mastersin. Parikilpailun voittivat Salonen ja Jari Ratia sekä triokilpailun Salonen, Kimmo Lehtonen ja Lasse Lintilä. Viiden miehen joukkuekilpailussa Suomi teki kisaennätyksen 6 782 pistettä. Lintilä sai hopeaa all eventsissa ja mastersissa ja Lehtonen samoissa lajeissa pronssia.Siukonen 2006, s. 129–132, 265
 Henkilökohtaisessa Euroopan cupissa 7.–10.9. Böblingenissä, Saksassa Lasse Lintilä sijoittui miesten ja Piritta Kantola naisten kilpailussa kolmanneksi.Siukonen 2006, s. 171, 265

 Koripallo 

 Miesten Suomen-mestaruuden voitti kaikki kolme loppuottelua voittanut Lappeenrannan NMKY, hopeaa sai Vantaan Pussihukat ja pronssille sijoittui Joensuun Kataja.Siukonen 2006, s. 116, 269
 NBA-tähti Dennis Rodman pelasi 6.11. Torpan Poikien joukkueessa yhden Korisliiga-ottelun, ja ottelua oli katsomassa 7420 hengen ennätysyleisö.Siukonen 2006, s. 189
 Naisten Suomen-mestaruuden voitti BC Nokia, hopeaa sai helsinkiläinen Pantterit ja pronssille sijoittui kotkalaisseura Peli-Karhut.Siukonen 2006, s. 110–111, 270

 Käsipallo 

 Miesten Suomen-mestaruuden voitti Sjundeå IF, hopeaa sai Riihimäen Cocks ja pronssille sijoittui turkulainen HC Dennis.Siukonen 2006, s. 111–112, 271
 Naisten Suomen-mestaruuden voitti helsinkiläinen HIFK/Comets, hopeaa sai karjaalainen BK-46 ja pronssille sijoittui Sjundeå IF.Siukonen 2006, s. 112–113, 271

 Lentopallo 

 Miesten Suomen-mestaruuden voitti Pielaveden Sampo, hopeaa sai Salon Piivolley ja pronssille sijoittui Tampereen Isku-Volley.Siukonen 2006, s. 110, 112, 273
 Naisten Suomen-mestaruuden vei kaikki kolme loppuottelua voittanut hämeenlinnalainen Vanajan Racing Club, hopeaa sai Oriveden Ponnistus ja pronssille sijoittui Pieksämäki Volley.Siukonen 2006, s. 108–109, 273

 Lumilautailu 

 Maailmanmestaruuskilpailuissa 15.–23.1. Whistlerissa, Kanadassa Antti Autti voitti kultaa hypyissä ja lumikourussa. Hypyissä Jukka Erätuli sijoittui neljänneksi, Risto Mattila viidenneksi ja Jaakko Ruha seitsemänneksi.Siukonen 2006 s. 85, 275

 Melonta 

 Ratamelonnan maailmanmestaruuskilpailuissa 25.–28.8. Zagrebissa, Kroatiassa Anne Rikala sijoittui kajakkiyksiköiden 500 metrillä viidenneksi ja 200 metrillä kahdeksanneksi. Kajakkikaksikoissa Jenni Honkanen ja Laura Inha sijoittuivat 500 metrillä seitsemänneksi ja 200 metrillä yhdeksänneksi.Siukonen 2006 s. 164, 276–277
 Ratamelonnan Euroopan-mestaruuskilpailuissa 28.–31.7. Poznańissa, Puolassa Kimmo Latvamäki saavutti pronssia miesten ja Jenni Honkanen naisten kajakkiyksiköiden 200 metrillä. Anne Rikala sijoittui kajakkiyksiköiden 500 metrillä neljänneksi.Siukonen 2006 s. 150–151, 278

 Moottoripyöräily 

 Ratamoottoripyöräilyn MM-sarjassa Mika Kallio sijoittui toiseksi 125-kuutioisten luokassa viisi pistettä mestari Thomas Lüthille hävinneenä. Kallio saavutti uransa ensimmäisen osakilpailuvoiton 17.4. Portugalin Estorilissa ja voitti sen jälkeen 31.7. Saksan Sachsenringilla, 18.9. Japanin Motegissa ja 6.11. päätöskilpailun Espanjan Valenciassa. Malesian GP:ssä 25.9. Kallio hävisi Lüthille vain kaksi tuhannesosasekuntia, ja Qatarin GP:ssä Kallion tallitoveri Gábor Talmácsi ohitti hänet juuri ennen maalilinjaa.Siukonen 2006 s. 114–115, 151, 173, 175, 177, 189, 285
 Ratamoottoripyöräilyn sivuvaunuluokan MM-sarjassa Tero Manninen ja Pekka Kuismanen saavuttivat hopeaa ja pari Pekka Päivärinta / Peter Wall sijoittui neljänneksi.Siukonen 2006 s. 173, 285
 Enduron maailmanmestaruussarjassa Samuli Aro voitti Enduro 2 -luokassa mestaruuden. Enduro 3 -luokassa Marko Tarkkala sijoittui toiseksi ja Mika Ahola neljänneksi. Joukkuekilpailussa Suomi saavutti MM-hopeaa.Siukonen 2006 s. 173, 179, 285
 Enduron GNCC-sarjassa Yhdysvalloissa Juha Salminen voitti mestaruuden.Siukonen 2006 s. 179

 Nyrkkeily 

 Naisten Euroopan-mestaruuskilpailuissa 8.–14.5. Tønsbergissä, Norjassa Eva Wahlström saavutti hopeaa alle 60-kiloisten sarjassa ja Maarit Teuronen pronssia alle 52-kiloisissa.Siukonen 2006, s. 121, 290

 Paini 

 Maailmanmestaruuskilpailuissa 26.9.–2.10. Budapestissa, Unkarissa Marko Yli-Hannuksela saavutti pronssia kreikkalais-roomalaisen painin alle 74-kiloisten sarjassa. Juha Ahokas sijoittui alle 120-kiloisten sarjassa seitsemänneksi.Siukonen 2006, s. 177, 292
 Euroopan-mestaruuskilpailuissa 12.–17.4. Varnassa, Bulgariassa Ari Härkänen sijoittui kreikkalais-roomalaisen painin alle 66-kiloisten sarjassa yhdeksänneksi, kuten myös Pasi Huhtala alle 60-kiloisissa. Ville Käki oli alle 55-kiloisten sarjassa kymmenes.Siukonen 2006, s. 114, 292

 Pikaluistelu 

 Sprinttimaailmanmestaruuskilpailuissa 21.–23.1. Salt Lake Cityssä, Yhdysvalloissa Pekka Koskela luisteli 500 metrillä ensimmäisenä suomalaisena alle 35 sekunnin ajallaan 34,80 ja sijoittui yhteispisteissä 12:nneksi.Siukonen 2006, s. 85–86, 297
 Matkakohtaisissa maailmanmestaruuskilpailuissa 3.–6.3. Inzellissä, Saksassa Pekka Koskela saavutti 1 000 metrillä pronssia. Tämä oli Suomen ensimmäinen pikaluistelun MM-mitali 33 vuoteen. Janne Hänninen oli samalla matkalla seitsemäs. Risto Rosendahl sijoittui seuraavana päivänä 1 500 metrillä neljänneksi.Siukonen 2006, s. 99–100, 297

 Pohjoismaiset hiihtolajit 

 Maailmanmestaruuskilpailuissa 16.–27.2. Oberstdorfissa, Saksassa Suomi oli mitalitilastossa viides yhdellä kulta-, kolmella hopea- ja yhdellä pronssimitalillaan. Janne Ahonen voitti kultaa suurmäessä ja saavutti pronssia suurmäessä. Suurmäen joukkuekilpailussa Ahonen, Risto Jussilainen, Tami Kiuru ja Matti Hautamäki saavuttivat hopeaa. Riitta-Liisa Lassila ja Pirjo Manninen saavuttivat hopeaa vapaan hiihtotavan sprinttiviestissä sekä Virpi Kuitunen 30 kilometrin perinteisen tyylin yhteislähtökilpailussa. Aino-Kaisa Saarinen oli 30 kilometrillä neljäs, naisten viestijoukkue 4 × 5 kilometrillä viides ja Lassila yhdistelmäkilpailussa kahdeksas. Sprintissä Kuitunen sijoittui viidenneksi, Mona-Liisa Malvalehto seitsemänneksi ja Saarinen kahdeksanneksi. Mieshiihtäjistä Teemu Kattilakoski sijoittui 15 kilometrin vapaan tyylin kilpailussa yhdeksänneksi. Suurmäessä Hautamäki sijoittui kuudenneksi ja Jussilainen kahdeksanneksi. Normaalimäen joukkuekilpailussa Suomi oli neljäs. Yhdistetyn joukkuekilpailussa Suomi sijoittui neljänneksi. Yhdistetyn normaalikilpailussa Antti Kuisma oli viides, Jaakko Tallus kahdeksas ja Hannu Manninen yhdeksäs sekä sprinttikilpailussa Anssi Koivuranta kuudes ja Manninen kahdeksas.Siukonen 2006, s. 45, 53–55
 Maastohiihdon maailmancupissa 2004–2005 Virpi Kuitunen sijoittui kolmanneksi ja Aino-Kaisa Saarinen kahdeksanneksi.Siukonen 2006 s. 242
 Mäkihypyn maailmancupin 2004–2005 voitti Janne Ahonen. Kolmanneksi sijoittui Matti Hautamäki.
 Yhdistetyn maailmancupin 2004–2005 voitti Hannu Manninen.
 Keski-Euroopan mäkiviikolla 2004–2005 Janne Ahonen voitti kokonaiskilpailun ja kolme osakilpailua. Bischofshofenin päätöskilpailussa hän sijoittui toiseksi.Siukonen 2006, s. 81, 242–243

 Pyöräily 

 Maastomaratonpyöräilyn Euroopan-mestaruuskilpailuissa 26.6. Frammersbachissa, Saksassa Pia Sundstedt voitti kultaa lähes kuuden minuutin erolla seuraavaan ajajaan.Siukonen 2006, s. 135, 302–303

 Rullakiekko 

 Rullakiekon maailmanmestaruuskilpailut pelattiin 9.–16.7. Kuopiossa. Suomi saavutti hopeaa voitettuaan puolivälierissä Slovenian rangaistuslaukauskilpailun jälkeen 7–6 ja välierissä Tšekin 4–1 mutta hävittyään loppuottelussa Ruotsille 2–4. Alkulohkossa Suomi oli voittanut Ruotsin 8–6.Siukonen 2006, s. 141–143, 260–261

 Salibandy 

 Naisten maailmanmestaruuskilpailuissa 30.5.–5.6. Singaporessa Suomi saavutti hopeaa voitettuaan välierissä Ruotsin 3–2 mutta hävittyään loppuottelussa Sveitsille 3–4.Siukonen 2006, s. 128–129, 307

 Soutu 

 Maailmanmestaruuskilpailuissa 28.8.–4.9. Gifussa, Japanissa Sanna Stén ja Minna Nieminen saavuttivat pronssia kevyessä pariairokaksikossa.Siukonen 2006, s. 167, 310
 Soudun maailmancupin osakilpailussa 19.6. Münchenissä, Saksassa Sanna Stén ja Minna Nieminen voittivat kevyen pariairokaksikon. He olivat ensimmäiset suomalaiset, jotka voittivat maailmancupissa olympialuokkien osakilpailun.Siukonen 2006, s. 133

 Suunnistus 

 Maailmanmestaruuskilpailuissa 7.–14.8. Aichissa, Japanissa Suomi saavutti neljä mitalia. Heli Jukkola saavutti pitkällä matkalla hopeaa. Pronssille ylsivät Minna Kauppi ja Jarkko Huovila keskimatkalla sekä Jani Lakanen sprintissä.Siukonen 2006, s. 157–158, 160, 314
 Suomen maajoukkueen päävalmentajana 12 vuotta toimineen Torsten Smedslundin seuraajaksi valittiin Janne Salmi.Siukonen 2006, s. 134, 160

 Taitoluistelu 

 Taitoluistelun maailmanmestaruuskilpailuissa 14.–20.3. Moskovassa, Venäjällä Susanna Pöykiö sijoittui kahdeksanneksi ja Ari-Pekka Nurmenkari 28:nneksi.Siukonen 2006, s. 106, 319
 Taitoluistelun Euroopan-mestaruuskilpailuissa 25.–30.1. Torinossa, Italiassa Susanna Pöykiö saavutti ensimmäisenä suomalaisnaisena yksinluistelussa arvokisamitalin sijoittuessaan hopealle. Elina Kettunen oli yhdestoista ja Kiira Korpi kolmastoista. Miesten kilpailussa Ari-Pekka Nurmenkari sijoittui 24:nneksi.Siukonen 2006, s. 86, 88, 319
 Muodostelmaluistelun maailmanmestaruuskilpailuissa 22.–23.4. Göteborgissa, Ruotsissa Rockettes saavutti hopeaa ja Marigold IceUnity pronssia.Siukonen 2006, s. 116, 319–320

 Tennis 

 Jarkko Nieminen eteni Australian avoimessa turnauksessa kolmannelle kierrokselle mutta joutui vatsalihasvamman vuoksi luovuttamaan toisessa erässä ottelunsa maailmanlistan ykköstä Roger Federeriä vastaan. Ranskan avoimissa Nieminen voitti ensimmäisellä kierroksella entisen maailmanlistan ykkösen Andre Agassin viisieräisessä ottelussa mutta hävisi toisella kierroksella Igor Andrejeville. Wimbledonissa Nieminen pelasi ensi kertaa keskuskentällä mutta hävisi ensimmäisellä kierroksella Tim Henmanille viidessä erässä. Myös Tuomas Ketola pääsi pääsarjaan mutta hävisi ensimmäisellä kierroksella. Yhdysvaltain avoimissa Nieminen selviytyi puolivälieriin voitettuaan muun muassa kolmannella kierroksella Maks Mirnyn ja neljännellä kierroksella Fernando Verdascon. Puolivälierissä hän hävisi Lleyton Hewittille viidessä erässä.Siukonen 2006, s. 84–85, 124–125, 134, 168–169

 Uinti 

 Pitkän radan maailmanmestaruuskilpailuissa 16.–31.7. Montrealissa, Kanadassa Joona Puhakka sijoittui yhden metrin ponnahduslautahypyissä neljänneksi ja kolmen metrin ponnahduslautahypyissä yhdeksänneksi. Ratauinnissa välierissä uivat Hanna-Maria Seppälä 100 metrin vapaauinnissa yhdeksänneksi ja 50 metrin vapaauinnissa 14:nneksi, Jarno Pihlava 100 metrin rintauinnissa 12:nneksi ja 50 metrin rintauinnissa 13:nneksi sekä Eeva Saarinen 100 metrin rintauinnissa 14:nneksi ja 50 metrin rintauinnissa 16:nneksi.Siukonen 2006, s. 144–145, 148–150, 325–326
 Lyhyen radan Euroopan-mestaruuskilpailuissa 8.–11.12. Triestessä, Italiassa Hanna-Maria Seppälä voitti kultaa 100 metrin sekauinnissa ja saavutti hopeaa 100 metrin vapaauinnissa. Matti Rajakylä ui pronssille 50 metrin perhosuinnissa. Lisäksi suomalaiset saavuttivat useita finaalisijoituksia.Siukonen 2006, s. 197–199, 326–327

 Voimistelu 

 Telinevoimistelun maailmanmestaruuskilpailuissa 21.–27.11. Melbournessa, Australiassa Sami Aalto sijoittui kuusiottelussa 18:nneksi. Telinekohtaisissa kilpailuissa Olli Torkkel sijoittui renkaiden alkukilpailussa 21:nneksi.Siukonen 2006, s. 194, 337–338
 Telinevoimistelun Euroopan-mestaruuskilpailuissa 2.–5.6. Debrecenissä, Unkarissa Sami Aalto sijoittui kuusiottelussa 18:nneksi.Siukonen 2006, s. 128, 338
 Joukkuevoimistelun maailmanmestaruuskilpailuissa 20.–22.5. Kööpenhaminassa, Tanskassa Vantaan Voimisteluseuran Frida saavutti hopeaa.Siukonen 2006, s. 124, 339

 Yleisurheilu 

 Maailmanmestaruuskilpailut järjestettiin 6.–14.8. Helsingissä. Tommi Evilä saavutti pronssia pituushypyssä. Tero Pitkämäki sijoittui keihäänheitossa neljänneksi, Olli-Pekka Karjalainen moukarinheitossa viidenneksi, Paula Tarvainen keihäänheitossa kuudenneksi ja Ville Tiisanoja kuulantyönnössä kahdeksanneksi.Siukonen 2006, s. 70–77
 Sisäratojen Euroopan-mestaruuskilpailuissa 4.–6.3. Madridissa, Espanjassa neljänneksi sijoittuivat Tommi Evilä pituushypyssä ja Ville Tiisanoja kuulantyönnössä sekä kahdeksanneksi Heidi Hannula 60 metrin juoksussa.Siukonen 2006, s. 99–100, 341

 Lähteet 



 Viitteet 

Luokka:Vuoden 2005 urheilu
2005